open-index/open-wikipedia-markdown huggingface dataset:
Sisäplaneetta

**Sisäplaneetta** on Maan radan sisäpuolella oleva planeetta. Sisäplaneettoja ovat Merkurius ja Venus ja rakenteeltaan ne ovat kiviplaneettoja. Koska sisäplaneetat ovat kaukana Maasta ja niiden kiertoradan halkaisija on pienempi kuin Maan, ne nähdään aina melko lähellä Aurinkoa aamulla ja illalla. Suurimmillaan Auringon ja Venuksen välinen kulma eli elongaatio on 47°. Merkuriuksen elongaatio on enimmillään 28°.

Sisäplaneetan ylikuluksi sanotaan tilannetta, jossa planeetta näyttää Maasta katsottuna kulkevan Auringon editse. Tällöin planeettaa on vaikea havaita, koska siitä näkyy Maahan päin sen pimeä puoli. Jos sisäplaneetta kulkee suoraan Maan ja Auringon välistä, se näkyy Aurinkoa vasten mustana pisteenä.

Maan radan ulkopuolella kulkevia planeettoja kutsutaan ulkoplaneetoiksi.

Joskus näkee myös Aurinkokunnan neljää sisintä planeettaa (Markurius, Venus, Maa, Mars) kutsuttavan *sisäplaneetoiksi*. Sekaannus lienee peräisin englannista, jossa näistä käytetään termiä *inner planets*. Suomen *sisäplaneetta*-termiä vastaa englannissa *inferior planet*. 

## Lähteet
Spitfire (täsmennyssivu)

*Supermarine Spitfire, hävittäjälentokone
*Spitfire, ruotsalainen 1970–1980-luvuilla toiminut heavy metal -yhtye.
*Spitfire, venäläinen ska punk -yhtye
*Spitfire Records, levy-yhtiö

## Alukset
*USS Spitfire kuuden Yhdysvaltain laivaston aluksen nimenä
*HMCS Spitfire Uuden Etelä-Walesin siirtokuntalaivaston alus
**SS Spitfire* ainakin kolmen rahtialuksen nimenä
;Britannian kuninkaallinen laivasto
* HMS Spitfire (1778), 8-tykkinen kaljuuna
* HMS Spitfire (1779), 8-tykkinen sluuppi
* HMS Spitfire (1780), 14-tykkinen polttolaiva
* HMS Spitfire (1782), 16-tykkinen polttolaiva
* HMS Spitfire (1793), 4-tykkinen kuunari
* HMS Spitfire (1798), kuunari
* HMS Spitfire (1834), puinen siipiratasalus
* HMS Spitfire (1845), puinen siipiratastykkivene
* HMS Spitfire (1895), Swordfish-luokan torpedovenehävittäjä
* HMS Spitfire (1912), Acasta-luokan hävittäjä
Berenguier de Palou

**Berenguier de Palou** oli 1100-luvun alussa vaikuttanut katalonialainen trubaduuri.

Palou syntyi ilmeisesti Palolissa, lähellä Elneä, nykyisen Ranskan ja Espanjan välisellä rajalla. Hän oli köyhän ritarin poika ja yksi varhaisimmista nimeltä tunnetuista trubaduureista.

Paloun tarkkoja elinvuosia ei tiedetä. Hänen laulutuotantoaan on nykyään myös levytetty.
Kaksitoistasäveljärjestelmä

**Kaksitoistasäveljärjestelmä** eli **dodekafonia** on musiikin säveltämisen tekniikka, joka perustuu kaikkien kahdentoista kromaattisen tasavireisen sävelen tasavertaisuuteen. Päinvastoin kuin taidemusiikin aiemmissa säveltasojärjestelmissä, modaalisuudessa ja tonaalisuudessa, dodekafonisessa sävellyksessä ei ole perussäveltä, johon muut sävelet suhteutuvat. 

Kaksitoistasäveljärjestelmän keksijänä pidetään yleisesti itävaltalaista Arnold Schönbergiä, vaikka samanaikaisia, jopa hieman varhaisempia pyrkimyksiä atonaalisen musiikin järjestämiseen esiintyi monilla muillakin säveltäjillä (mm. Josef Hauer). 

Kaksitoistasäveljärjestelmässä sävelten tasaveroisuus pyritään takaamaan siten, että kaikkia säveliä kuullaan periaatteessa yhtä monta kertaa. Tasalukuisuus varmistuu rivillä, jossa sävelet on laitettu tiettyyn perättäisyysjärjestykseen. Ankarimman toteutustavan mukaan yhtään säveltä ei saa toistaa ennen kuin 11 muuta on kuultu, mikä kuitenkin käytännössä harvoin toteutuu moniäänisessä musiikissa. Rivin katsotaan takaavan sävellyksen koheesion samoin kuin sävellaji tai moodi ennen. Hyvinkin erilaisin periaattein rakennetut rivit tuottavatkin hyvin erikuuloista musiikkia. Kaksitoistasäveljärjestelmää voidaan pitää yksiulotteisena sarjallisuutena, sillä siinä rivi säätelee nimenomaisesti vain säveltasona. Sarjallisuus kehitettiinkin myöhemmin kaksitoistasäveljärjestelmästä.

## Kirjallisuutta
* 

## Aiheesta muualla
* Kaksitoistasäveljärjestelmä Sibelius-Akatemian 1900-luvun musiikin historian sivuilla
Hopeanuoli

**Hopeanuoli** on:

* Nimitys Mercedes-Benzin kilpa-autoille 1930-luvulla
* Nimitys McLarenin F1-autoille kauden 1997 ensimmäisestä voitosta alkaen
* *[[Hopeanuoli (lännensarjakuva)|Hopeanuoli]]*, lännensarjakuva
* *[[Hopeanuoli (manga ja anime)|Hopeanuoli]]*, manga- ja animesarja
* Hopeanuoli, *Hopeanuoli*-mangan ja -animen päähenkilö
* *[[Hopeanuoli (elokuva)|Hopeanuoli]]* (*Silver Streak*), vuoden 1976 elokuva
Elisläinen koulukunta

**Elisläinen koulukunta**, myöhemmin **eretrialainen koulukunta**, oli Sokrateen oppilaan Faidon Elisläisen perustama sokraattinen filosofikoulukunta. Koulukunta syntyi Eliiseen, kun Faidon palasi sinne pian Sokrateen kuoltua. Hänen oppilaitaan olivat siellä Ankhipylos ja Moskhos sekä Pleistanos, joka toimi koulun johdossa Faidonin jälkeen. Myöhemmin Menedemos ja Asklepiades siirsivät koulun Eretriaan, ja siitä tuli *eretrialainen koulukunta*.

Kreikkalaisten filosofikoulukuntien joukossa koulukunta ei ollut kovin merkittävä eikä pitkäikäinen. Se lakkasi pian Menedemoksen kuoleman (n. 270 eaa.) jälkeen. Koulukunnan filosofiasta ei ole juuri tietoa, mutta voidaan olettaa, että sen opetuksiin kuului pitkälti Sokrateen oppeja. Koulukunnan perustaja Faidon esiintyi hänen mukaansa Platonin nimetyssä dialogissa *[[Faidon (dialogi)|Faidon]]*, mutta dialogista hänen oppejaan ei voi päätellä. Myöhempinä aikoina koulukunnan opetukset liitettiin usein megaralaisen koulukunnan oppeihin. Menedemos oli ollut Stilponin oppilas Megarassa ennen kuin hänestä tuli Faidonin oppilas.

Megaralaisten tavoin eretrialaiset vaikuttavat uskoneen hyvän olevan yksi sekä kieltäneen hyveen moneuden ja sen, että hyvän ja totuuden välillä olisi mitään eroa. Ciceron mukaan he sijoittivat kaiken hyvän mieleen, joka kykenee määrittämään totuuden. Diogenes Laertioksen mukaan he kielsivät sen, että totuus voitaisiin johtaa negatiivisten kategoristen väittämien avulla, ja sallivat vain positiiviset ja sellaisistakin vain yksinkertaiset väittämät.

## Lähteet
Idriss Déby

**Idriss Déby Itno** (1952 Fada – 20. huhtikuuta 2021) oli  Tšadin presidentti ja Kansallisen pelastusliikkeen johtaja. 

Déby oli aluksi kenraalina Tšadin sisällissodassa. Toinen joulukuuta 1990 hänen joukkonsa marssivat vastarintaa kohtaamatta pääkaupunki N’Djamenaan. Väliaikaisen hallituksen kolmen kuukauden mittaisen hallituskauden jälkeen Débystä tuli presidentti. Déby valittiin presidentiksi viisi kertaa uudelleen. Oppositio boikotoi vuosien 2006 ja 2011 vaaleja.

## Nuoruus ja nousu valtaan
Déby syntyi kertoman mukaan zaghawiin kuuluneen paimenen poikana. Tšadin sisällissodan aikana 1970-luvun alussa Déby liittyi armeijaan, ja hän lähti vuonna 1976 Ranskaan hakemaan lisäkoulutusta. Hän sai lentäjän lupakirjan ja palasi vuonna 1978 Tšadiin.

Déby asettui tukemaan Hissène Habréa, joka oli yksi kapinallisjohtajista. Déby nousi Habrén joukkojen keskushahmoiksi, ja Habré onnistui nousemaan valtaan vuonna 1982. Déby tunnustettiin erinomaiseiksi sotastrategiksi, ja hänet valittiin asevoimien komentajaksi. Déby lähti vuonna 1985 jälleen Ranskaan lisäkoutulukseen. Hän osallistui École supérieure de guerren upseerikoulutukseen. Palattuaan hän toimi presidentin sotilasneuvonantajana. Déby johdatti Tšadin–Libyan konfliktissa Tšadin joukkoja voittoon vuonna 1987 niin sanotussa Toyota-sodassa. Déby käytti taisteluissa nopeita asein varustettuja lava-autoja, mistä muodostui sittemmin alueella usein käytetty sotataktiikka.

Habrén ja Débyn välit huononivat, ja ja Habré syytti huhtikuussa 1989 Débyä vallankaappauksen valmistelusta, jonka jälkeen Déby pakeni Sudaniin ja perusti siellä Kansallisen pelastusliikkeen. Déby aloitti Darfurin alueelta sodankäynnin Habrén joukkoja vastaan. Habré vetäytyi vuoden 1990 lopulla, ja Déby pystyi valtaamaan N’Djamenan. Kolmen kuukauden väliaikaishallituksen jälkeen Déby nimettiin maan presidentiksi. 

## Presidenttinä
Vuonna 1996 Déby voitti maan ensimmäiset monipuoluepresidentinvaalit. Hänet valittiin uudelleen myös 2001, 2006, 2011, 2016 ja 2021. Oppositio boikotoi vuosien 2006 ja 2011 vaaleja. Vuoden 2016 vaaleissa Deby sai 62 prosenttia, tärkein vastaehdokas Saleh Kebzabo 13% annetuista äänistä. 
 
Toukokuun alussa 2018 maassa tehtiin perustuslain muutos, joka vahvisti presidentin asemaa. Sen jälkeen hän hallitsi yksin, ilman pääministeriä tai varapresidenttiä. Pääministeri Albert Pahimi Padacké ja hänen hallituksensa erosivat lain vahvistamisen jälkeen. Hänet valittiin jatkoon vuoden 2021 vaaleissa, mutta hän menehtyi kotimaansa etulinjan taisteluissa 20. huhtikuuta 2021.

Débyn kuoltua hänen poikansa Mahamat Kaka nimitettiin maan presidentiksi erillislailla.

## Yksityiselämä
Déby oli naimisissa Amani Moussa Hilalin kanssa. Hänen vaimonsa isän sanotaan kuuluvan Sudanin janjaweedin johtohahmoihin.

## Lähteet

## Aiheesta muualla
Sekauinti

**Sekauinnilla** tarkoitetaan kilpailulajia, jossa uidaan joko sadan, kahdensadan tai neljänsadan metrin matka käyttäen perhos-, selkä-, rinta- ja vapaauinnin tekniikoita tässä järjestyksessä niin, että jokaisella tekniikalla uidaan yhtä pitkä matka. Sadan metrin sekauinnissa voidaan kilpailla vain lyhyemmällä eli 25:n metrin altaalla, koska uintitekniikkaa vaihdetaan käännöksen yhteydessä. Lisäksi sekauinnissa voidaan kilpailla viesteissä siten, että kukin uimari ui yhdellä tekniikalla. Sekauintiviestissä uintijärjestys on selkäuinti, rintauinti, perhosuinti ja vapaauinti. Erilainen uintijärjestys voidaan perustella sillä, että selkäuinnin lähtö suoritetaan vedestä. 

Usein maailman parhaat sekauimarit menestyvät hyvin myös muissa uintilajeissa. Esimerkiksi menestynein suomalainen sekauimari Jani Sievinen on voittanut Euroopan mestaruuksia myös vapaauinnissa ja selkäuinnissa. 

## Menestyneitä sekauimareita

Ukrainan Jana Klotškova on viime vuosina noussut yhdeksi historian merkittävimmistä sekauimareista. Hän on voittanut jo neljä olympiakultaa ja rikkonut maailmanennätyksen 400:n metrin sekauinnissa sekä lyhyellä että pitkällä (50 metrin) altaalla. Hanna-Maria Seppälä on menestyksekkäin suomalainen naissekauimari. Hän voitti sadan metrin sekauinnissa kultamitalin Euroopan lyhyen radan mestaruuskilpailuissa vuonna 2005 ja puolusti menestyksellä mestaruuttaan Helsingissä vuonna 2006 lyhyen radan Euroopan mestaruusuinneissa. Lisäksi hän on lyhyen radan MM-kisoista saavuttanut hopeaa Shanghaissa 2006 että Manchesterista 2008. Hänellä on hallussaan myös 100m sekauinnin Euroopan ennätys.

Miesten puolella menestynein sekauimari kautta aikojen on Unkarin Tamás Darnyi. Darnyi voitti sekauinnissa neljä olympiakultaa ja jäi historiaan ensimmäisenä uimarina, joka alitti pitkällä altaalla 200 metrin sekauinnissa kahden minuutin rajan. Jani Sievinen rikkoi Darnyin tekemän maailmanennätyksen vuonna 1994 uimalla ajan 1.58,16. Ennätystä pidettiin syntyhetkenään yhtenä maailman kovatasoisimmista. Myöhemmin Yhdysvaltain Michael Phelps on alittanut Sievisen ajan useita kertoja ja parantanut maailmanennätystä yli kolmella sekunnilla. Muista suomalaisista Petteri Lehtinen saavutti muun muassa lyhyen radan MM-pronssin 400 metrin sekauinnissa vuonna 1993.

## Lähteet
Ananaskasvit

**Ananaskasvit** (Bromeliaceae) on Poales-lahkoon kuuluva yksisirkkaisheimo, jossa on paljon puiden oksilla kasvavia päällyskasveja eli epifyyttejä.

Ananaskasvit ovat lehtiruusukkeellisia, tavallisesti ruohoja. Niiden lehdissä on vettä varastoivaa solukkoa ja kasvit ovat suomumaisten karvojen peittämiä. Lehtiasento on kierteinen ja lehdet ovat käyristyneitä, paksuja, kovia ja kannastaan laajentuneita, mutta selvä tuppi puuttuu. Lehtilaidat ovat usein piikkisiä. Varsipäätteisissä kukinnossa huomiota herättävin osa on sen usein värikkäät ylälehdet, joiden hangoissa yksittäiset kukat sijaitsevat. Niiden kehä koostuu erillisestä verhiöstä ja teriöstä, joka erilehtisyydestään huolimatta muodostaa pystyn putken. Sikiäimessä on mesiäisiä. Kutakin emilehteä kohden on ainakin kaksi siemenaihetta. Emin vartalo on pitkä, kärjestä vaihtelevissa määrin kolmejakoinen. Hedelmä on liiteluomainen kota, jossa verhiö säilyy pysyvänä. Siemen sisältää lieriömäisen alkion, joka sijaitsee usein siemenen yhdellä sivulla.

Ananaskasveihin kuuluu ruokakasvi ananaksen lisäksi kuitu- ja koristekasveja.

## Levinneisyys
Ananaskasvien alkuperäinen levinneisyysalue on yhtä länsiafrikkalaista *Pitcairnia*-suvun lajia lukuun ottamatta rajoittunut Amerikan mantereelle. Amerikassa ananaskasveja esiintyy subtrooppisella ja trooppisella vyöhykkeellä, pohjoisimpana Yhdysvaltojen eteläosassa. Viljelykasveina käytettyjä ananaksia ja tillandsioita on levinnyt vanhan maailman tropiikkiin.

## Luokittelu
Ananaskasveja tunnetaan 1700 lajia, jotka kuuluvat 57–73 sukuun. Sukulaisuussuhteittensa mukaan ne ovat järjestettävissä kahdeksaksi ryhmäksi.
* Suku *[[Brocchinia]]* 
** 21 Guayanan ylängöllä kasvavaa lajia.
* Suku *[[Lindmania]]* 
** 43 Guayanan ylängöllä kasvavaa lajia.
* Alaheimo **Tillandsioideae**
** Yhdeksän sukua, 1015 lajia trooppisessa ja subtrooppisessa Amerikassa, mm. tillandsiat (*Tillandsia*).
** synonyymi: Tillandsiaceae
* Suku *[[Hechtia]]*
** 51 lajia Teksasissa, Meksikossa ja Keski-Amerikan pohjoisosissa.
* Alaheimo **Navioideae**
** Viisi sukua, 105 lajia Guayanan ylängöllä ja Koillis-Brasiliassa.
* Alaheimo **Pitcairnioideae**
** Kuusi sukua, 515 lajia Meksikosta Chileen, afrikankorallilatva (*Pitcairnia feliciana*) ainoana ananaskasvilajina Länsi-Afrikassa.
* Suku puijat *Puya*
** 195 lajia Costa Ricasta ja Guyanasta Chileen ja Argentiinaan.
* Alaheimo **Bromelioideae**
** 31 sukua, 722 lajia Meksikosta ja Länsi-Intian saaristosta Chileen.

### Sukuja
* *Aechmea* – huiskuananakset
* *Ananas* – ananakset eli käpyananakset
* *Billbergia* – papinkaurat
* *Bromelia* – bromeliat
* *Cryptanthus* – piilokukat
* *Dyckia* – oka-ananakset
* *Fosterella* – tiukuvanat
* *Guzmania* – timanttiananakset
* *Neoregelia* – koruananakset
* *Nidularium* – pesälehdet
* *Pitcairnia* – korallilatvat
* *Portea* – porteat
* *Puya* – puijat
* *Tillandsia* – tillandsiat eli eliaksenkukat
* *Vriesea* – tuutit
* *Wallisia* – wallisiat

## Lähteet

## Aiheesta muualla
* Suomen Lajitietokeskus: Ananaskasvit – Bromeliaceae
* Finto: Kassu – Kasvien suomenkieliset nimet: Bromeliaceae
Tyrmäysase

**Tyrmäysaseet** ovat yksi ei-tappavien aseiden ryhmä. Tyrmäysaseet perustuvat yleensä huumaavien aineiden tai lamaannuttavan sähkön vaikutukseen. Lamaannuttavat aseet ovat hyödyllisiä esimerkiksi poliisille, antaen mahdollisuuden torjua vastarinta vähemmän haitan periaatteen mukaisesti tilanteissa, joissa esimerkiksi sumuttimen käyttö on mahdotonta turvautumatta kuitenkaan ampuma-aseeseen. Vammojen syntyminen on yleensä myös vähäisempää kuin käytettäessä poliisikoiraa.

Suomen poliisilla on käytössä hyväksyttynä vähemmän vaarallisena voimankäyttövälineenä käytössä lamaannuttavan sähkön vaikutukseen perustuva Taser X26 -**[[etälamautin]]** koko maassa.
## Lähteet
* Suomen poliisin käyttämän etälamauttimen kotisivut
Metsänhoitoyhdistys

**Metsänhoitoyhdistys** (mhy.) on metsänomistajien rahoittama ja hallinnoima yhteenliittymä, joka edistää ja valvoo alueellaan yksityismetsätaloutta.

Metsänhoitoyhdistysten tarkoituksena on edistää metsänomistajien harjoittaman metsätalouden kannattavuutta ja tuottaa metsänomistajien tarvitsemia palveluita. Yhdistys voi muun muassa selvittää avustusvarojen saatavuuden ja hakea mahdolliset valtion avustukset metsänomistajan puolesta. Yhdistys edistää metsien kestävää hoitoa; tyypillisimpiä metsänhoitotöitä ovat metsänuudistamiseen ja taimikonhoitoon liittyvät tehtävät. Metsänhoitoyhdistykset rahoittavat toimintansa jäsenmaksuilla ja palveluliiketoiminnan tuotoilla. 

Helmikuussa 2024 Suomessa oli 56 metsänhoitoyhdistystä, joiden toimialue kattoi koko maan. Metsänhoitoyhdistyksiä on ainoastaan Suomessa.

Metsänhoitoyhdistyksien pakkojäsenyys poistui vuoden 2014 alussa ja metsänhoitomaksun kerääminen veromuotoisena poistui vuoden 2015 alusta.  Samalla vuodesta 2015 lähtien metsänhoitoyhdistysten jäsenet saavat käyttöönsä myös  MTK ry:n jäsenedut, kun metsänhoitoyhdistykset ovat liittyneet MTK:n jäseniksi. 

## Historia
Metsänhoitoyhdistys Tapio perustettiin 2. joulukuuta 1907. Metsäosuuskuntia perustettiin järkiperäistämään metsänhoitoa ja myymään "metsäntuotteita jalostettuna ja jalostamattomana". Tapio valisti metsänhoidosta metsänhoitokursseilla ja kilpailuissa, arvioi metsiä, leimasi ja myi puita, välitti siemeniä ja tuotti taimia metsänviljelyyn. Toiminta hiipui sodan aikana ja päättyi vuonna 1920.

1930-luvulla metsänhoidon yhdistystoiminta elpyi metsänomistajien yhdistyksinä ja levisi koko maahan. Vuonna 1950 säädettiin metsänhoitoyhdistyslaki. Lakisääteisen metsänhoitomaksun avulla metsänhoitoyhdistysten merkitys kasvoi entisestään 1960- ja 1970-luvuilla. Nykyisin voimassa oleva laki ja asetus metsänhoitoyhdistyksistä on vuodelta 1998 (534/1998). Vuoden 2015 alussa voimaan tuli muutos, jolla metsänhoitoyhdistysten oikeus saada lakisääteisiä metsänhoitomaksuja kumottiin. (1090/2013).

## Lähteet

## Aiheesta muualla
* Metsänhoitoyhdistys
* Laki metsänhoitoyhdistyksistä
* Asetus metsänhoitoyhdistyksistä
* Suomen metsänhoitoala joutuu EU:n syyniin kilpailuongelmien takia. 
* Metsänhoitoyhdistysten asema puukaupoissa syyniin
Tšeboksary

**Tšeboksary** (, , mariksi Шаравар, *Šaravar*) on Tšuvassian pääkaupunki Volgan varrella, Tšuvassian pohjoisosassa Venäjällä Itä-Euroopassa. 

## Historia
Vaikka Tšeboksary tunnetaan jo 1400-luvun puolivälistä alkaen ja sinne rakennettiin linnoitus vuonna 1555, kaupunki oli vähäpätöinen kunnes rautatieyhteys Kanashiin rakennettiin vuonna 1939. Sen jälkeen kasvuvauhti on ollut nopeaa, moderneja kerrostaloja ja tehtaita on rakennettu korkeille joenrantapenkoille. Vanhankaupungin säteittäinen asemakaava on kuitenkin säilynyt.

## Talous ja koulutus
Kaupungissa on monipuolista teollisuutta, etenkin puuvillatekstiilien tuotantoa ja maansiirtokoneiden sekä raskaitten traktoreiden valmistusta. Tšeboksaryssa on sijainnut vuodesta 1967 Tšuvassian yliopisto, opettajankoulutuslaitos ja maanviljelysoppilaitos. 

## Asukasluku
Tšeboksaryn asukasluku on noin 453&nbsp;721 (2010). Lisäksi noin 6,5 kilometriä kaupungista itään sijaitsee satelliittikaupunki Novotšeboksarsk, jossa on 124&nbsp;097 asukasta (2010).
   
### Hallinto
Hallinnollisesti Tšeboksaryn kaupunkipiirikunta jaetaan kolmeen kaupunkipiiriin (kaupunki) ja yhteen maaseutualueeseen (10&nbsp;487 as.).
* Kalininski 
* Leninski
* Moskovski 
* Volgan takainen alue (maaseutualue)

## Lähteet

## Aiheesta muualla

* Kartta:Tšeboksary ympäristöineen
* Kuvia Tšeboksarysta
GNUnet

**GNUnet** keskukseton runkojärjestelmä vertaisverkolle. Runkojärjestelmä tarjoaa linkkitason salauksen, sekä palvelut muiden verkon solmujen löytämiseen ja resurssien jakoon. GNUnet julkistettiin ensi kerran 6. marraskuuta vuonna 2001.

Pääasiallinen koodikanta on kirjoitettu C-ohjelmointikielellä. Lisäksi yritetään tehdä yhteensopivaa Freeway-nimistä Java-toteutusta Java-kielellä. Joulukuussa 2005 GNUnetin C-toteutus toimi GNU(/Linux), BSD, OS X, Solaris, sekä Windows &ndash;alustoilla.

GNUnet on GNU käyttöjärjestelmän virallinen osa.

## GNUnetin päällä toimivat palvelut
### Tiedostonjako
Ensimmäinen pääasiallinen toteutettava palvelu on anonymisoiva, sensuuria ehkäisevä tiedostonjakopalvelu, jonka käyttäjät voivat anonyymisti julkaista ja hakea kaiken tyyppistä informaatiota. Pyyntöjen ja vastausten reititykseen käytetään GAP-protokollaa.

## URI-osoitteet
GNUnet käyttää (epävirallisia) URI-osoitteita moniin asioihin viittaamiseen. Ne ovat epävirallisia siinä mielessä ettei gnunet URI Schemeä ole rekisteröity IANAn kanssa, toisin kuin esimerkiksi HTTP ja FTP.

### Esimerkkejä
Seuraavat ovat GNUnet 0.7-versioperheen URI-osoitteita.

Tietyn tyyppinen tiedostonjako-uri, joka osoittaa tiettyyn kopioon GNU GPL-lisenssitekstistä:
 gnunet://ecrs/chk/9E4MDN4VULE8KJG6U1C8FKH5HA8C5CHSJTILRTTPGK8MJ6VHORERHE68JU8Q0FDTOH1DGLUJ3NLE99 /
 N0ML0N9PIBAGKG7MNPBTT6UKG.1I823C58O3LKS24LLI9KB384LH82LGF9GUQRJHACCUINSCQH36SI4NF88CMAET3T3BHI93D /
 4S0M5CC6MVDL1K8GFKVBN69Q6T307U6O.17992

Toisen tyyppinen tiedostonjako-uri, joka osoittaa avainsanalla "gpl" tehtävän haun hakutuloksiin.
 gnunet://ecrs/ksk/gpl

## Lähteet

## Aiheesta muualla
*GNUnetin kehityssivusto
Solomon Asch

**Solomon E. Asch** (14. syyskuuta 1907 – 20. helmikuuta 1996) oli yhdysvaltalainen psykologi ja sosiaalipsykologian pioneeri.

Hän syntyi Varsovassa Puolassa. 1920 hän muutti Yhdysvaltoihin, missä hän suoritti New Yorkin yliopistossa alemman korkeakoulututkinnon. Ylemmän tutkinnon hän suoritti Columbian yliopistossa 1930 ja tohtorin tutkinnon 1932. Asch toimi psykologian professorina Swarthmoren yliopistossa 19 vuotta. Siellä hän työskenteli muun muassa Wolfgang Köhlerin kanssa.

Asch tuli kuuluisaksi 1950-luvulla kokeista, jotka osoittivat, miten sosiaalinen paine saa ihmisen uskomaan selvästi väärän näkemyksen oikeaksi.

Asch innoitti kiistanalaista psykologia Stanley Milgramia ja valvoi hänen tohtorinväitöstään Harvardin yliopistossa.

## Katso myös

* Attribuutioharha

## Aiheesta muualla
* The Solomon Asch Center for Study of Ethnopolitical Conflict
Thurniaceae

**Thurniaceae** on Poales-lahkoon kuuluva yksisirkkaisheimo.

Heimon kasveilla on pönkkäjuuristo. Varret ovat pystyjä ja särmikkäitä. Lehdet ovat sahalaitaiset. Kukinto on mykerömäinen ja suojuksellinen tai hyvin runsashaarainen röyhy. Kukissa on viisi kukkalehtikiehkuraa, lyhyt, nahkea ja torvimainen kehä. Sikiäimessä on kolme tai useampia siemenaiheita ja vartalot ovat erillisiä ja pitkähaaraisia. Siemenissä on siemenvaippa eli arillus.

Heimon levinneisyysaluetta ovat Etelä-Afrikka ja Etelä-Amerikan Guayanan alue ja Amazonia. Lajeja on vain neljä kahdessa eri suvussa: *[[Thurnia]]* ja palmettikasvit (*Prionium*).

## Lajit
* *[[palmettikasvi|Prionium serratum]]* – palmettikasvi
* *[[Thurnia jenmanii]]*
* *[[Thurnia polycephala]]*
* *[[Thurnia sphaerocephala]]*

## Lähteet

## Aiheesta muualla
* Finto: Kassu – Kasvien suomenkieliset nimet: Thurniaceae
Vihviläkasvit

**Vihviläkasvit** (Juncaceae) on Poales-lahkoon kuuluva yksisirkkaisheimo.

Vihviläkasvit ovat tavallisesti karvattomia ja mättäitä muodostavia ruohoja, joiden varret ovat liereät. Lehdet ovat usein yksipintaisia ja liereitä. Niiden lehtitupet ovat avonaisia ja joskus kielekkeellisiä ja korvakkeellisia. Kukat ovat harvoin kaksilukuisia, yleensä yksisirkkaisille tyypilliseen tapaan kolmilukuisia. Kukkalehdet sijaitsevat viidessä kiehkurassa ja kehälehdet ovat nahkeat. Sikiäimessä on kutakin emilehteä kohden yksi pohjaistukallinen tai monta keski-istukallista siemenaihetta. Vartaloita on tavallisesti yksi, mutta se on haaroittunut.

Vihviläkasveja kasvaa kaikkialla maapallolla, erityisesti kuitenkin Andeilla, joiden alueelta on tavattu kolme endeemistä eli kotoperäistä sukua. Eteläisestä Etelä-Amerikasta ja Uudesta-Seelannista on löytynyt kaksi kotoperäistä sukua. Yhteensä sukuja on kahdeksan ja niissä noin 400 lajia.

## Suvut
Vihviläkasveihin luokitellaan kahdeksan sukua:
* *[[Distichia]]*
* *Juncus* – vihvilät eli aitovihvilät
* *Luzula* – piipot (syn. piipposet *Ebingeria*)
* *[[Marsippospermum]]*
* *Oreojuncus* – vuorivihvilät
* *[[Oxychloe]]*
* *[[Patosia]]*
* *[[Rostkovia]]*

Suomeksi nimetty laji vaskipiipponen (*Luzula elegans*, syn. *Ebingeria elegans* piipposten (*Ebingeria*) suvussa) kuuluu päivitetyn sukujaon mukaan yhdistää piippoihin.

## Käyttö
Vihviläkasveista voidaan valmistaa kynttilöitä eli niin sanottuja "vihvilävaloja" kastamalla vihviläkasvin lehtituppi rasvaan. Kynttilän palamisnopeutta ja kirkkautta voi vaihdella säätämällä sen kulmaa.

## Suomen vihviläkasvit
Vihviläkasvit kuuluvat myös Suomen kasvistoon, jossa niitä edustaa kaksi sukua ja 30 lajia.
* *Juncus*, vihvilät
** *J. filiformis*, jouhivihvilä
** *J. arcticus*, ruijanvihvilä
** *J. balticus*, merivihvilä
** *J. inflexus*, sinivihvilä
** *J. effusus*, röyhyvihvilä
** *J. conglomeratus*, keräpäävihvilä
** *J. trifidus*, tunturivihvilä
** *J. squarrosus*, harjasvihvilä
** *J. compressus*, tannervihvilä
** *J. gerardii*, suolavihvilä
** *J. tenuis*, nurmivihvilä
** *J. bufonius*, konnanvihvilä
** *J. ranarius*, sammakonvihvilä
** *J. ensifolius*, miekkavihvilä
** *J. bulbosus*, rentovihvilä
** *J. alpinoarticulatus*, rantavihvilä
** *J. articulatus*, solmuvihvilä
** *J. biglumis*, kaksikkovihvilä
** *J. triglumis*, kolmikkovihvilä
** *J. stygius*, rimpivihvilä
* *Luzula*, piipot
** *L. campestris*, ketopiippo
** *L. multiflora*, nurmipiippo
** *L. pallescens*, kalvaspiippo
** *L. sudetica*, sykeröpiippo
** *L. arcuata*, kaaripiippo
** *L. spicata*, tähkäpiippo
** *L. luzuloides*, valkopiippo
** *L. wahlenbergii*, tunturipiippo
** *L. parviflora*, röyhypiippo
** *L. pilosa*, kevätpiippo
** *L. divulgata*, mäkipiippo – kasvaa mahdollisesti Suomessa.

## Lähteet

## Aiheesta muualla
* Finto: Kassu – Kasvien suomenkieliset nimet: Juncaceae
* Suomen Lajitietokeskus: Vihviläkasvit – Juncaceae
Max Bruch

**Max Christian Friedrich Bruch** (6. tammikuuta 1838 Köln – 20. lokakuuta 1920 Berliini) oli saksalainen säveltäjä, pianisti ja kapellimestari. Hänen tuotantonsa käsittää yli kaksisataa teosta.

Bruch syntyi Kölnissä vuonna 1838. Hänen vanhempansa olivat lakimies August Bruch ja sopraano Wilhelmine Bruch. Max Bruch opiskeli vuosina 1853–1857 Frankfurt am Mainissa ja Leipzigissä. Häntä opetti muun muassa säveltäjä Ferdinand Hiller. Vuosina 1864–1867 Bruch sävelsi ensimmäisen viulukonserttonsa, joka nykyään kuuluu hänen soitetuimpiin teoksiinsa. Konsertto oli omistettu viulisti Joseph Joachimille. Muita Bruchin sävellyksiä ovat muiden muassa *[[Skottilainen fantasia]]* viululle ja orkesterille sekä *[[Kol Nidrei]]* sellolle ja orkesterille.

Bruch kuoli Berliinissä vuonna 1920. 

Asteroidi 5004 Bruch on nimetty hänen mukaansa.

## Lähteet

## Aiheesta muualla
* 
*Vapaasti käytettävissä olevia Bruchin partituureja Mutopia Project
Dida

**Dida** tarkoittaa seuraavia:

* dida, nigeriläiskongolainen kieli
* Dida, oikealta nimeltään Nelson de Jesus Silva, brasilialainen jalkapallomaalivahti
* Dida, oikealta nimeltään Edvaldo Alves de Santa Rosa, brasilialainen entinen jalkapallohyökkääjä.
Tyhjä (ohjelmointi)

Ohjelmoinnissa **tyhjä** () on osoittimen (tai muun viittauksen) arvo, joka kertoo, että viittausta ei ole mihinkään. Useasti, varsinkin C-sukuisissa ohjelmointikielissä, osoittimen arvona käytetään binäärinollaa, jonka suurin osa käyttöjärjestelmistä tulkitsee virheelliseksi viittaukseksi.

Joissakin ohjelmointikielissä kuten LISP, Pascal ja tämän sukulaiskielet käytetään tyhjää (*null*) muuttujatyyppinä.

ISO-646 (jota käytetään muun muassa ASCII- ja Unicode-merkistöissä) määrittelee koodin *nolla* (0) tyhjäksi merkiksi.

## Katso myös
* /dev/null
* Void (tietotekniikka)
Argumentti

**Argumentti** (, väittää, osoittaa) on perusteltu väite tai mielipide jonkin asian puolesta tai sitä vastaan.

Argumentti voi myös olla:

* looginen argumentti, perusteen ja johtopäätöksen sisältävä päättely
* heuristinen argumentti, todistus, joka nojaa kokeellisiin tuloksiin
* probabilistinen argumentti, mikä tahansa todistus, joka käyttää todennäköisyysteoriaa
* poliittinen argumentti, logiikan käyttö retoriikan sijasta poliittisten ideoiden esittämisessä
* suullinen argumentti, asianajajan pitämä suullinen esitys oikeudenkäynnissä
* vasta-argumentti, jolla kumotaan argumentissa esitetty käsitys

Matematiikassa:
* diagonaaliargumentti, eräs matemaattisen todistamisen tyyppi
* kompleksiluvun vaihekulma
* funktion argumentti 
* funktion tai metodin argumentti ohjelmoinnissa

## Katso myös
* Ajatuskoe
* Argumentointivirhe
* Selitys

## Kirjallisuutta
* 
* 
* 
* 

## Aiheesta muualla
* Argument. *Internet Encyclopedia of Philosophy*.
Suur-Manchester

**Suur-Manchester** *(Greater Manchester)* on metropolikreivikunta Luoteis-Englannissa Manchesterin kaupungin ympäristössä. Sen asema on ollut täysin muodollinen vuodesta 1986, jolloin sen valtuusto lakkautettiin ja hallinto siirrettiin kymmenelle metropolihallintopiirille. Vuonna 2020 kreivikunnan alueella arvioitiin elävän noin  ihmistä.

Lakkauttamisensa jälkeen metropolikreivikunta on toiminut yhteistoimintaelimenä samaan tapaan kuin Suomen kuntien kuntainliitot. Sillä on esimerkiksi yhteinen poliisipiiri ja joukkoliikenneportaali.

## Hallinto
Suur-Manchesterin muodollisen kreivikunnan alueella sijaitsevat seuraavat hallinnolliset alueet:

## Väestö
Vuonna 2020 Suur-Manchesterin metropolikreivikunnassa oli noin  asukasta ja seuraavat yli  asukkaan asutuskeskukset:

## Lähteet
Gustave Le Bon

**Gustave Le Bon** (7. toukokuuta 1841 Nogent-le-Rotrou, Ranska – 13. joulukuuta 1931 Marnes-la-Coquette, Ranska) oli ranskalainen sosiaalipsykologi ja sosiologi.

Le Bon julkaisi ensin, varsinkin 1860-luvulla, fysiologisia ja terveysopillisia tutkimuksia, mutta sittemmin pääpaino oli etenkin kansatieteen ja sosiologian alalla. Hän julkaisi näillä aloilla lukuisia teoksia, joista erityisen suurta huomiota saavutti teos *La Psychologie des foules* (1895, suom. nimellä *Joukkosielu*, 1912). Erityisesti Le Bon tutkinut Aasian kansojen sivistystä, ja hänet lähetettiin 1884 Intiaan tutkimaan tieteellisesti sikäläisiä buddhalaisia muistomerkkejä. Tutkimusten tuloksena ilmestyi useita teoksia.

Le Bon esitti teorioita kansallisista piirteistä, rodullisesta ylivertaisuudesta, ihmisten laumakäyttäytymisestä ja joukkopsykologiasta. Le Bonin työ joukkopsykologiassa tuli merkittäväksi 1900-luvun ensimmäisellä puoliskolla, kun mediatutkijat hyödynsivät sitä. Kriittisesti sitä ovat tarkastelleet muun muassa Sigmund Freud ja Elias Canetti.

Le Bon opiskeli lääketiedettä ja kiersi Eurooppaa, Aasiaa ja Pohjois-Afrikkaa, kirjoitti artikkeleita arkeologiasta ja antropologiasta ja laati kuuluisia tutkielmia psykologiasta. Näistä töistä huomattavimmat ovat ihmisen psykologiaa käsittelevä *Les Lois psychologiques de l'évolution des peuples* vuodelta 1894 ja ihmisjoukkoja käsittelevä *[[Joukkosielu]]* (*La psychologie des foules*) vuodelta 1895.

## Suomennetut teokset
* 
* 
* 

## Aiheesta muualla
* Gustave Le Bon Gutenberg-projektissa
* La psychologie des foules englanniksi nimellä "The Crowd: A Study of the Popular Mind" (PDF)
Hull

**Hull** on yleinen sukunimi ja monen kaupungin nimi:

## Paikkoja
*Kingston upon Hullia, Isossa-Britanniassa kutsutaan usein vain nimellä Hull
*Hull (Québec), Kanadassa
;Yhdysvalloissa:
*Hull (Georgia)
*Hull (Illinois)
*Hull (Iowa)
*Hull (Massachusetts)
*Hull (Texas)
*Hull (Länsi-Virginia)
*Hull, Marathon County (Wisconsin)
*Hull, Portage County (Wisconsin)

## Henkilöitä
* Albert Hull (1880–1966), yhdysvaltalainen fyysikko, elektroniputkien kehittäjä
* Blair Hull (s. 1942), yhdysvaltalainen poliitikko ja liikemies
* Bobby Hull (1939–2023), entinen kanadalainen jääkiekkoilija
* Brett Hull (s. 1964), entinen kanadalainen jääkiekkoilija, Bobby Hullin poika
* Charley Hull (s. 1996), englantilainen golfpelaaja
* Clark L. Hull (1884–1942), yhdysvaltalainen psykologi
* Cordell Hull (1871–1955), Yhdysvaltain ulkoministeri 1933–1944, Nobelin rauhanpalkinnon saaja
* Dennis Hull (s. 1944), kanadalainen jääkiekkoilija
* Isaac Hull (1773–1843), yhdysvaltalainen laivaston kommodori
* Jane Dee Hull (1935–2020), yhdysvaltalainen republikaanipoliitikko ja Arizonan kuvernööri 1997–2003
* Jody Hull (s. 1969), kanadalainen jääkiekkoilija ja valmentaja
* John C. Hull, kanadalainen taloustieteen professori
* Josephine Hull (1886–1957), yhdysvaltalainen teatteri- ja elokuvanäyttelijä
* Lynda Hull (1954–1994), yhdysvaltalainen runoilija
* Merlin Hull (1870–1953), yhdysvaltalainen kongressin edustaja
* Rae Hull, kanadalainen journalisti
* Robin Hull (s. 1974), suomalainen snookerpelaaja
* William Hull (1753–1825), yhdysvaltalainen kenraali
Mayo (Irlanti)

**Mayo**, tunnetaan myös nimellä **Mayo Abbey** (iiriksi **Maigh Eó**), on pikkukylä Irlannin Mayon kreivikunnassa. Se sijaitsee noin 16 kilometriä etelään kreivikunnan pääkaupungista Castlebarista ja noin 10 kilometriä länteen Claremorrisesta. Kylässä asui vuonna 2009 noin 1&nbsp;210 asukasta.

Pyhä Colmán perusti Mayo luostarin kylän lähelle, perustamisvuoden arvioidaan olleen noin vuonna 670. Noin 300 vuotta myöhemmin viikingit perustivat Dublinin kuningaskunnan.

## Lähteet
Faidros (dialogi)

**Faidros** (; ) on Platonin kirjoittama dialogi. Sen toinen nimi Thrasylloksen jaottelussa on *Rakkaudesta* (, *Peri erōtos*). Dialogissa keskustelevat Sokrates ja Faidros. Dialogi sisältää Platonin käsityksen puhetaidosta. Sen lisäksi se käsittelee sielun ja rakkauden filosofiaa.

## Historia

Platonin teosten joukossa *Faidros* kuuluu tämän keskivaiheen dialogeihin, siirtymävaiheeseen kohti myöhäisvaiheen dialogeja. Näin se on kirjoitettu siihen aikaan, jolloin Platon oli perustanut oman Akatemiansa.

Diogenes Laertioksen esittämässä, Thrasylloksen tekemässä Platonin teosten jaottelussa dialogi kuuluu III tetralogiaan yhdessä dialogien *[[Parmenides (dialogi)|Parmenides]]*, *[[Filebos (dialogi)|Filebos]]* ja *[[Pidot (Platon)|Pidot]]* kanssa. Aiheensa puolesta Thrasyllos luki dialogin Platonin eettisten teosten joukkoon.

## Sisältö

Sokrates ja Faidros kohtaavat toisensa kävellessään Ateenan maaseudulla. Lyhyen keskustelun jälkeen Faidros lukee ääneen Lysiaan kirjoittaman puheen rakkaudesta. Lysias kirjoittaa, että pojalla tulisi olla suhde mieheen, joka ei ole rakastunut häneen, eikä sellaiseen, joka on rakastunut. Sokrates ylistää puhetta sarkastisesti ja tekee sen jälkeen oman puheen samasta aiheesta. Faidros myöntää sen olevan selvästi parempi. Sokrates julistaa sen kuitenkin pilkkaavan jumalia, sillä rakkaus on jumalista.

Tämän jälkeen Sokrates pitää puheen siitä, miksi rakkaus on hyvää. Sen ydin on siinä, että rakkaus on välttämätöntä ihmisten sieluille, jotta ne voisivat palata taivaaseen. Samalla Platon esittää tunnetun valjakkovertauksen, joka kuvaa hänen näkemystään ihmissielusta ja esittää, kuinka sielu voi vierailla ideoiden valtakunnassa. Faidros ylistää puhetta ja kysyy Sokrateelta, kuinka tehdään hyvä puhe. Loppuosa dialogista käsittelee retoriikan taitoa.

## Lähteet

## Kirjallisuutta

### Suomennokset

* Platon: *Faidros*. Teoksessa 
* Platon: *Faidros*. Teoksessa 

### Muita käännöksiä ja tekstilaitoksia

* Plato: *Phaedrus*. Teoksessa  Kreikankielinen alkuteksti.

* Plato: *Phaedrus*. Teoksessa  Kreikankielinen alkuteksti ja englanninkielinen käännös.

## Aiheesta muualla

### Teos

* Plato: ''Phaedrus''. Perseus.  
* Plato: ''Phaedrus''. The Internet Classics Archive. 
* Plato: ''Phaedrus''. Project Gutenberg. 
*Vapaasti ladattava Phaedrus e-kirjana Projekti Lönnrotilta ja Project Gutenbergilta (suomeksi)

### Muuta

* 
*
NSJAP

**NSJAP** eli **Japanin kansallissosialistinen työväenpuolue** on japanilainen puolue, joka perustaa aatteensa kansallissosialismiin.

Puolue perustettiin vuonna 1982 ja tunnetaan japaniksi nimellä * 国家社会主義日本労働者党 Kokka Shakaishugi Nippon Rōdōsha-Tō* tai saksaksi *Nationalsozialistische Japanische Arbeiterpartei*. Puolue on mahdollisesti suoraa perua 1940-luvulla vaikuttaneesta kansallissosialistisesta Kokka Shakai Shugi Gakumei -järjestöstä. Puolueen aatteelliset juuret ovat myös toisen maailmansodan tärkeimmissä japanilaisissa fasistisen aatteen ideologeissa, kuten Kita Ikki, Nakano Seigo, Sadao Araki ja Kodoha-puolue. NSJAP ylistää Japanin imperiumia ja sen liittolaisuutta natsi-Saksan kanssa.

## Puolueohjelma
Puolue kannattaa korporatiivisen järjestelmän valtiota ja palaamista Shōgun-järjestelmään, joka johtajaperiaatteiltaan muistuttaa kansallissosialismia. Se ajaa antisemitismiä ja uskoo maailmanlaajuiseen juutalaiseen salaliittoon, joka muun muassa vapaamuuraritoiminnan avulla kontrolloi Japania. Puolue uskoo myös turanismiin, jonka ajatuksena on yhtenäisyys muiden turaanisesta juuresta haarautuvien ryhmien kesken (esimerkiksi suomalaiset, virolaiset ja unkarilaiset).

Puolue on ilmaissut tukensa muille aasialaisille valtioille kommunistista Kiinaa vastaan. ”Geopoliittinen suunnitelmamme Itä-Aasiaan vapauttamiseksi pohjautuu liittoumaan Mantšuriaan, Tiibetin, uiguurien, Taiwanin, Mongolian ja Japanin välillä”, ovat he ilmoittaneet.

### Revisionismi
Kuten uusnatsit lännessä kyseenalaistavat holokaustin, pitää NSJAP Nanjingin verilöylyä valheena.

### Vaikutus
Puolue on hyvin pieni tekijä Japanin poliittisessa mittakaavassa.

## Aiheesta muualla
* NSJAP:n kotisivut  
* Sivut NSJAP kautta
Metropolikreivikunta

**Metropolikreivikunta** () on Englannissa kokonaan kaupungeista ja kaupunkiseuduista muodostuva tiheään asuttu kreivikunta. Näissä kreivikunnissa suuri osa päätäntävallasta on delegoitu alaspäin kaupungeille sen jälkeen kun Margaret Thatcherin hallitus lakkautti kreivikuntien valtuustot vuonna 1986.

## Metropolikreivikunnat
*Suur-Manchester
*Merseyside
*Etelä-Yorkshire
*Tyne ja Wear
*Länsi-Midlands
*Länsi-Yorkshire

## Lähteet
Savonia-ammattikorkeakoulu

**Savonia-ammattikorkeakoulu** on Pohjois-Savon alueella toimiva, yksi Suomen monialaisimmista ammattikorkeakouluista. Savoniassa opiskelee yli 9 000 opiskelijaa. Henkilökuntaa on yli 600 (2024). 

Savonia ammattikorkeakoulun kampukset sijaitsevat Kuopiossa, Iisalmessa ja Varkaudessa. 

Koulutuksen ohella Savonia palvelee ympäröivää yhteiskuntaa tutkimus-, kehittämis- ja innovaatiotoiminnan avulla.

**Savonian kampukset**
* Microkadun kampus (Kuopio)
* Iisalmen kampus
* Varkauden kampus
* Kuopion Musiikkikeskus

## Savonian koulutustarjonta
Savoniassa voi opiskella ammattikorkeakoulututkinnon ja ylemmän ammattikorkeakoulututkinnon. Savonia tarjoaa koulutusta kuudella koulutusalalla.

Tutkintatavoitteisen opiskelun lisäksi Savoniassa voi opiskella avoimessa ammattikorkeakoulussa. Savonian jatkuva oppiminen tarjoaa myös eri toimialoille lisä- ja täydennyskoulutusta. 

### Koulutusalat
* Liiketalouden ala
* Luonnonvara-ala
* Matkailu- ja ravitsemisala
* Kulttuuriala
* Sosiaali- ja terveysala
* Tekniikan ala

## Open Innovation Space
Savonia on uudistanut koulutustaan OIS-ajattelulla (Open Innovation Space). Se tarkoittaa, että opiskelu ja oppiminen on Savoniassa työelämälähteistä. Opetuksessa keskeisellä sijalla ovat yritysten kanssa yhteistyössä ratkaistavat käytännön tehtävät. Työelämäyhteistyö koskettaa Savoniassa kaikkia, vaikka siihen osallistuvat erityisesti erityisesti opiskelijat ja opettajat. 
 
## Nykyhetki ja tulevaisuus
2020-luvulla Savonian toiminta on Kuopiossa keskittynyt pääasiassa Microkadun kampukselle Savilahden kasvavaan kaupunginosaan. Vanha Opistotien kampus on purettu. 

Microkadun kampuksella toimii opiskelijakunnan ylläpitämä kahvila, missä on myös A-oikeudet toisena Suomen ammattikorkeakouluista LAB-ammattikorkeakoulun jälkeen.

Savonia-ammattikorkeakoulu sai ensimmäisenä korkeakouluna Suomessa Great Place to Work –sertifikaatin.

## Katso myös
*Savonia-ammattikorkeakoulun opiskelijakunta Savotta
*Technopolis Kuopio (ICT-koulutus, lisäksi muun muassa yhteiskäyttölaboratorioita)

## Lähteet

## Aiheesta muualla
* Savonia-ammattikorkeakoulu
* Savonia-ammattikorkeakoulun opiskelijakunta
Solmu Mäkelä

**Solmu Vermas (Verner) Mäkelä** (18. kesäkuuta 1922 Viipuri – 25. heinäkuuta 2018 Helsinki) oli suomalainen taikuri. Hän kirjoitti taikatempuista useita kirjoja ja lehtipalstoja sekä toimi Suomen Taikapiiri ry:n äänenkannattajan *Simsalabim*-lehden päätoimittajana. Sota-aikana Solmu Mäkelä esiintyi rintamalla viihdytyskiertueilla sekä aseveli-illoissa. Lisäksi Mäkelä esiintyi televisiossa ja elokuvissa, muun muassa *[[Tivolimäellä tavataan]]*, *[[Pekka ja Pätkä neekereinä]]* sekä Aki Kaurismäen *[[Kauas pilvet karkaavat]]*. 

Mäkelä esiintyi Linnanmäen huvipuistossa sen perustamisesta alkaen ja veti siellä nuorten taikatemppukoulua, josta kehittyi myöhemmin Linnanmäen sirkuskoulu. Hän toimi Suomen Taikapiiri ry:n puheenjohtajana ja oli sittemmin sen kunniapuheenjohtaja, Viihdetaikurit ry:n kunniajäsen ja Taikaritarit ry:n kunniajäsen.

Mäkelä kuoli 96-vuotiaana 25. heinäkuuta 2018. Hänet on haudattu Hietaniemen hautausmaan veteraanilehtoon.

## Teoksia
*  6. p. 1982
* 
* 
* 
*  2. p. 1974

## Lähteet

## Aiheesta muualla
* 
* Solmu Mäkelä Markku Purhon sivuilla. (Archive.org)
*
Yhtenäishallintopiiri

**Yhtenäishallintopiiri** () on Englannissa kreivikuntaa vastaava hallintoyksikkö, jossa on vain yksi alueellisen hallinnon taso. Näihin kreivikuntiin kuuluu vain yksi hallintopiiri eikä niillä ole kreivikunnanvaltuustoja, vaan päätöksenteko tapahtuu hallintopiirin tasolla (paitsi Isle of Wightillä, jossa on vain kreivikunnanvaltuusto, ei piirivaltuustoja). Suurin osa näistä kreivikunnista on pieniä ja keskisuuria kaupunkeja.

Myös Skotlannissa on tällaisia yhden tason hallintoyksikköjä, mutta niitä kutsutaan yhtenäishallintopiirien sijaan yleensä *councileiksi* (ks. Skotlannin aluejako).

## Luettelo Englannin yhtenäishallintopiireistä
* Bath and North East Somerset
* Blackburn with Darwen
* Blackpool
* Bournemouth, Christchurch and Poole
* Brighton & Hove
* Bristol
* Derby
* Darlington
* Dorset
* East Riding of Yorkshire
* Halton
* Hartlepool
* Herefordshire
* Isle of Wight
* Kingston upon Hull
* Leicester
* Luton
* Medway Towns
* Middlesbrough
* Milton Keynes
* North East Lincolnshire
* North Lincolnshire
* North Somerset
* Nottingham
* Peterborough
* Plymouth
* Portsmouth
* Redcar and Cleveland
* Rutland
* Southampton
* Southend-on-Sea
* South Gloucestershire
* Stockton-on-Tees
* Stoke-on-Trent
* Swindon
* Telford and Wrekin
* Thurrock
* Torbay
* Warrington
* York

## Lähteet
Shire-kreivikunta

**Shire-kreivikunta** on epävirallinen nimitys Englannin kreivikunnalle, joka muodostuu useammasta hallintopiiristä mutta ei kuitenkaan ole metropolikreivikunta. Shire-nimitys tulee siitä, että näistä kreivikunnista suurimman osan nimen loppuosa on *-shire*. Nämä kreivikunnat ovat harvemmin asuttuja kuin metropolikreivikunnat ja useimmat yhtenäishallintopiirit. Kaikissa shire-kreivikunnissa alueellisella hallinnolla on kaksi tasoa: kreivikunta ja hallintopiiri.

## Shire-kreivikunnat
Englantiin kuuluu seuraavat 26 shire-kreivikuntaa:

## Lähteet
Shire

**Shire** voi tarkoittaa ainakin seuraavia:

* Shire-kreivikunta, Englannissa useampia kuntia käsittävä kreivikunta, joka ei ole metropolikreivikunta
* Shire, Njassajärven laskujoki Itä-Afrikassa
* Shire, irlantilainen lääketeollisuusyritys
* shirehevonen, brittiläisperäinen hevosrotu
* Shire, sukunimenä:
** David Shire (s. 1937), yhdysvaltalainen säveltäjä ja lauluntekijä
** Talia Shire (s. 1946), yhdysvaltalainen näyttelijä.
Meteor

**Meteor** tarkoittaa muun muassa seuraavia:

*Gloster Meteor, Britannian kuninkaallisten ilmavoimien hävittäjä
*Meteor-satelliitit, Neuvostoliiton sääsatelliitteja
*MBDA Meteor, tutkahakuinen pitkän kantaman ilmataisteluohjus
* *[[Meteori (elokuva)|Meteori]]* (*Meteor*), yhdysvaltalainen elokuva vuodelta 1979
* *[[Meteor (albumi)|Meteor]]*, Antigaman albumi vuodelta 2013
*Meteor, Ford Motor Companyn automerkki Kanadassa vuosina 1949–1976
*Ford Meteor, automalli
*Mercury Meteor, automalli.

;Britannian kuninkaallinen laivasto
* ''HMS Meteor'' (1797), 12-tykkinen tykkivene
* ''HMS Meteor'' (1803), kahdeksantykkinen mörssärivene
* ''HMS Meteor'' (1812), mörssärivene
* ''HMS Meteor'' (1823), kahdeksantykkinen mörssärivene
* ''HMS Meteor'' (1824), puinen siipiratasalus
* ''HMS Meteor'' (1839), jokitykkivene
* ''HMS Meteor'' (1855), Aetna-luokan panssarikantinen kelluvapatteri
* ''HMS Meteor'' (1914), M-luokan hävittäjä
* ''HMS Meteor'' (G74), M-luokan hävittäjä.

;Ruotsin merivoimat
*''HMS Meteor'' (1898), Komet-luokan 1. luokan torpedovene.

## Katso myös
*Meteori
*Meteora
Esbjerg

**Esbjerg** on Tanskassa Etelä-Tanskan alueella sijaitsevan Esbjergin kunnan keskustaajama. Vuoden 2017 alussa taajamassa oli 72 261 asukasta.

Esbjerg on myös entinen kaupunki, mutta vuoden 1970 kuntauudistuksessa kaupunkikäsitteestä luovuttiin. Esbjerg sijaitsee Jyllannin lounaisosassa. Vuonna 2007 Esbjergin kunnassa asui 114&nbsp;148 ihmistä (2007), josta Esbjergin kaupungissa asuu noin 82&nbsp;000 ihmistä ja se on Tanskan viidenneksi suurin kaupunki. Esbjergin motto on *"Rask må det gå"*.

## Historia
Vuonna 1868 Tanskan kansankäräjät () päätti perustaa sataman Esbjergin seudulle, joka siihen asti oli ollut hyvin eristynyttä syrjäseutua. Kaupungin kehittymisen katsotaan alkaneen tästä. Alueen väkiluku kasvoi 1870- ja 1880-luvuilla, aluksi kalastuselinkeinon ansiosta, mutta vuosisadan vaihteesta alkaen myös vilkastuva maataloustuotteiden (voin, kananmunien ja sianlihan) vienti tarjosi alueella työmahdollisuuksia. Viennin ansiosta vakiintui myös lauttaliikenne Englantiin. Toisen maailmansodan jälkeen Esbjergiin syntyi offshore-teollisuutta ja useat öljynporausyhtiöt perustivat kaupunkiin tukikohtansa.

## Koulutus
Esbjerg on yliopisto- ja korkeakoulukaupunki, jossa toimivat Etelä-Tanskan yliopisto (Syddansk Universitet), Aalborgin yliopiston Esbjergin toimipiste, CVU Vest -korkeakoulu, Ehrvervs Akademi Vest -korkeakoulu sekä VMK.DK-konservatorio.

## Esbjergin ystävyyskunnat
* Ely, Iso-Britannia
* Eskilstuna, Ruotsi
* Fjarðabyggð, Islanti
* Güstrow, Saksa
* Jyväskylä, Suomi
* Krems an der Donau, Itävalta
* Maniitsoq, Tanska
* Ratzeburg, Saksa
* Stavanger, Norja
* Suzhou, Kiina
* Szczecin, Puola
* Tórshavn, Färsaaret

Lähde:

## Lähteet

## Aiheesta muualla

* Esbjergin kunnat kotisivut
Mäntytorni

**Mäntytorni** (As Oy Mäntytorni) on vuonna 1954 valmistunut 11-kerroksinen ja 31 metriä korkea kerrostalo Espoossa Tapiolan kaupunginosassa Itäkartanon alueella. Rakennuksen suunnitteli arkkitehti Aarne Ervi. Tapiolan alue on valtakunnallisesti merkittävä rakennettu kulttuuriympäristö ja rakennuskannan joukosta muun muassa Mäntytorni on yksi alueen maamerkeistä, ja osoittaa Itäisen lähiön keskuksen paikan. 

Taloon rakennettiin 54 asuntoa, jotka kaikki ovat yksiöitä ja sisältä keittokomeron ja ranskalaisen parvekkeen. Talossa on kaksi hissiä. Pohjakerroksessa oli liiketiloja, joissa toimi alun perin kirjakauppa ja asustemyymälä, sekä sauna ja koneellinen pesula. Kattokerroksessa oli alun perin näköalakahvila ja kokoustiloja. Mäntytornin viereen rakennettiin Ervin suunnittelema Tapiolan elokuvateatteri ja myymälärakennus, jotka yhdessä Mäntytornin kanssa muodostavat Itäisen lähiön keskuksen. Mäntytornin vieressä on aukiomainen jalankulkuväylä ja elokuvateatteri oli yhdistetty Mäntytorniin pergolalla.

Mäntytornin betonirunko valettiin vain 10 vuorokaudessa liukuvalumenetelmällä syyskuussa 1953. Liukuvalua oli aiemmin käytetty Suomessa vain teollisuusrakennuksissa, Mäntytorni oli ensimmäinen asuinrakennus. Rakennus oli valmis keväällä 1954. Rakennuksen kerrosala on 3&nbsp;250 neliömetriä ja kerrosala 295 m². Rakennus sijaitsee tontilla, jonka pinta-ala on 1&nbsp;198 m².

Vuonna 2013 Mäntytorni oli Tapiolan kerros- ja tornitaloista kolmanneksi korkein. Rakennus peruskorjattiin osittain vuosina 2008–2009.

## Lähteet
Luis Moya

**Luis Rodríguez Moya** (s. 23. syyskuuta 1960 A Coruña, A Coruñan maakunta, Espanja) on espanjalainen entinen rallin kartanlukija, joka voitti 24 maailmanmestaruussarjan osakilpailua ja kaksi maailmanmestaruutta (1990, 1992) Carlos Sainzin kanssa. Moya aloitti ralliuransa vuonna 1983 keskeytettyään lääketieteen opintonsa. Hänestä tuli ammattilainen vuonna 1987. Moya oli Sainzin kartanalukija vuodet 1988–2002.

Kilpauransa jälkeen Moya toimi Subarun rallitallin urheilujohtajana vuoteen 2006 asti.

## Lähteet

## Aiheesta muualla
* Luis Moyan tilastot Rally Base -sivustolla
Makaroni

**Makaroni** on koneellisesti valmistettu pastalaji. Se on muodoltaan lyhyt, ohut ja ontto putki. Se oli ensimmäinen Suomeen levinnyt pasta, ja sitä käytetään raaka-aineena useissa ruokalajeissa, kuten makaronilaatikossa ja makaronivellissä. Sana on muunnos italian sanasta *maccheroni*, joka muualla tarkoittaa tiettyä pastalajia mutta Calabriassa mitä tahansa pastaa.1980-luvulle asti käytettiin tavallisesti sanaa makaroni pastan sijasta. 

## Historia Suomessa

Suomessa makaronia on syöty jo 1800-luvulla mutta mahdollisesti kauemminkin. Ensimmäiset suomalaiset kirjalliset merkinnät makaronista löytyvät 1800-luvulta. Keittokirjojen ohjeissa sitä paistettiin pannulla ruskistettujen korppujauhojen kanssa, ja siitä tehtiin velliä tai laatikkoa. Makaroni oli 1800-luvulla  ulkomailta tuotua, ja vain harvojen saatavilla. Makaroni yleistyi 1900-luvulla, kun vehnän viljely Suomessa yleistyi, ja kotimaiset tuottajat alkoivat valmistaa sitä. Sota-aikana syötiin makaronia kun muista elintarvikkeista oli pulaa. 

Vielä 1970-luvun alussa Suomessa oli kahta makaronilajia: kaarevaa sarvimakaronia ja suoraa, hiukan pitempää putkimakaronia, jota käytettiin etenkin lihattoman hämäläisen makaronilaatikon valmistamiseen. Tavallista sarvimakaronia käytetään esimerkiksi laatikoissa, paistoksissa, padoissa, keitoissa ja sellaisenaan kastikkeen kanssa.

Vuonna 2021 yli puolet Suomessa myydystä pastasta oli sarvimakaronia.

## Lähteet

## Aiheesta muualla